રાજુલા તાલુકા પ્રાથમિક શિક્ષક પરિવાર આયોજીત જરૂરીયાતમંદ ગરીબ લોકોને જીવન જરૂરી કીટનું વિતરણ કરવામાં આવ્‍યું. જેમાં કપડા, સાડી, બુટ, ચંપલ, વાસણ, ચાદર, ગોદડા, ગરમ કોટ, રમકડા વગેરે અન્‍ય જીવન જરૂરી વસ્‍તુનું રાજુલા શહેરમાં આવેલ જુદા જુદા ઝૂંપડપટ્ટી વિસ્‍તારમાં ખાસ વાહન (યુનિટી રથ) મારફત વસ્‍તુ વિતરણ કરવામાં આવી. આ કાર્યક્રમમાં પ્રમોદભાઈ કાનપરીયા મંત્રી તાલુકા પ્રાથમિક શિક્ષક સંઘ, બીઆરસી કો. ઓર્ડિનર અજયભાઈ ખુમાણ, તાલુકા પ્રાથમિક શિક્ષક સંઘના ખજાનચી પ્રવિણભાઈ જેઠવા, સેવાભાવી શિક્ષક જગદીશભાઈ ભુતૈયા, ઘનશ્‍યામભાઈ કચીયા, વિજયભાઈ આઈ. ચૌહાણ, મુર્તુઝાભાઈ લાખાણી, રાજેશભાઈ તેરૈયા અને સંજયભાઈ એમ. મકવાણા આ ભગીરથ કાર્યમાં જોડાઈને રાજુલા તાલુકા પ્રાથમિક શિક્ષક પરિવાર આયોજીત આ કાર્યને સફળતા અને જવાબદારીપૂર્વક બજાવેલ છે. અને આગળ પણ આવા માનવ સેવાના કાર્યો અને સમાજ ઉપયોગી કાર્ય કરતા રહેશે. તમામ કામગીરી માટે રાજુલા તાલુકા શિક્ષણાધિકારી મણીબેન એન. ગામીત અને રાજુલા તાલુકા પ્રાથમિક શિક્ષક સંઘે બિરદાવી હતી અનેપુરતો સહકાર પુરો પાડયો હતો.